ระเบียบกรมการขนส่งทางบกระเบียบกรมการขนส่งทางบกว่าด้วยการรับจดทะเบียนรถยนต์รับจ้าง(รถแท็กซี่) ในเขตกรุงเทพมหานครพ.ศ.๒๕๔๙ ตามที่ได้มีระเบียบกรมการขนส่งทางบกว่าด้วยการรับจดทะเบียนรถยนต์รับจ้าง (รถแท็กซี่) ในเขตกรุงเทพมหานคร พ.ศ. ๒๕๓๕และที่แก้ไขเพิ่มเติมไว้แล้ว นั้นโดยที่ระเบียบดังกล่าวได้ใช้บังคับมาเป็นเวลานานแล้วและมีการแก้ไขเพิ่มเติมหลายครั้งก่อให้เกิดความไม่สะดวกกับประชาชนและเจ้าหน้าที่ในการค้นคว้าอ้างอิงและถือปฏิบัติสมควรแก้ไขปรับปรุงให้เหมาะสมโดยยุบรวมให้เป็นฉบับเดียวกันอาศัยอำนาจตามความในมาตรา ๑๐ วรรคสาม แห่งพระราชบัญญัติรถยนต์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๓) พ.ศ. ๒๕๒๕ และข้อ ๘แห่งกฎกระทรวง ฉบับที่ ๒๖ (พ.ศ. ๒๕๓๙) ออกตามความในพระราชบัญญัติรถยนต์ พ.ศ. ๒๕๒๒อธิบดีกรมการขนส่งทางบก จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมการขนส่งทางบกว่าด้วยการรับจดทะเบียนรถยนต์รับจ้าง (รถแท็กซี่) ในเขตกรุงเทพมหานคร พ.ศ. ๒๕๔๙ข้อ ๒[๑]ระเบียบนี้ให้ใช้บังคับเมื่อพ้นหกสิบวันนับแต่วันประกาศในราชกิจจานุเบกษาข้อ ๓ ให้ยกเลิก(๑) ระเบียบกรมการขนส่งทางบกว่าด้วยการรับจดทะเบียนรถยนต์รับจ้าง (รถแท็กซี่) ในเขตกรุงเทพมหานคร พ.ศ. ๒๕๓๕(๒) ระเบียบกรมการขนส่งทางบกว่าด้วยการรับจดทะเบียนรถยนต์รับจ้าง (รถแท็กซี่) ในเขตกรุงเทพมหานคร (ฉบับที่ ๒)พ.ศ. ๒๕๓๕(๓) ระเบียบกรมการขนส่งทางบกว่าด้วยการรับจดทะเบียนรถยนต์รับจ้าง (รถแท็กซี่) ในเขตกรุงเทพมหานคร (ฉบับที่ ๓)พ.ศ. ๒๕๓๖(๔) ระเบียบกรมการขนส่งทางบกว่าด้วยการรับจดทะเบียนรถยนต์รับจ้าง (รถแท็กซี่) ในเขตกรุงเทพมหานคร (ฉบับที่ ๔)พ.ศ. ๒๕๓๖(๕) ระเบียบกรมการขนส่งทางบกว่าด้วยการรับจดทะเบียนรถยนต์รับจ้าง (รถแท็กซี่) ในเขตกรุงเทพมหานคร (ฉบับที่ ๕)พ.ศ. ๒๕๓๖(๖) ระเบียบกรมการขนส่งทางบกว่าด้วยการรับจดทะเบียนรถยนต์รับจ้าง (รถแท็กซี่) ในเขตกรุงเทพมหานคร (ฉบับที่ ๖)พ.ศ. ๒๕๓๘(๗) ระเบียบกรมการขนส่งทางบกว่าด้วยการรับจดทะเบียนรถยนต์รับจ้าง (รถแท็กซี่) ในเขตกรุงเทพมหานคร (ฉบับที่ ๗)พ.ศ. ๒๕๔๔(๘) ระเบียบกรมการขนส่งทางบกว่าด้วยการรับจดทะเบียนรถยนต์รับจ้าง (รถแท็กซี่) ในเขตกรุงเทพมหานคร (ฉบับที่ ๘)พ.ศ. ๒๕๔๗(๙) ระเบียบกรมการขนส่งทางบกว่าด้วยการกำหนดลักษณะ ขนาดและวิธีการแสดงเครื่องหมายส่งกะ สำหรับรถยนต์รับจ้างพ.ศ. ๒๕๔๐ข้อ ๔ บรรดาระเบียบ ข้อบังคับ หรือคำสั่งอื่นใดในส่วนที่มีไว้แล้วในระเบียบนี้หรือซึ่งขัดหรือแย้งกับที่กำหนดไว้ในระเบียบนี้ ให้ใช้ระเบียบนี้แทนข้อ ๕รถยนต์รับจ้างต้องเป็นรถใหม่หรือมีอายุการใช้งานไม่เกิน ๒ ปีนับแต่วันที่จดทะเบียนครั้งแรกและใช้งานมาแล้วเป็นระยะทางไม่เกิน ๒๐,๐๐๐ กิโลเมตร และมีเครื่องอุปกรณ์สีและเครื่องหมายตามรายละเอียดที่กำหนดไว้ในกฎกระทรวง ฉบับที่ ๒๖ (พ.ศ. ๒๕๓๙)ออกตามความในพระราชบัญญัติรถยนต์ พ.ศ. ๒๕๒๒กรณีรถยนต์รับจ้างที่ถูกระงับทะเบียนเนื่องจากค้างชำระภาษีเกินสามปีเมื่อเจ้าของรถได้ชำระภาษีที่ค้างครบถ้วนและประสงค์จะนำรถมาดำเนินการจดทะเบียนก็สามารถกระทำได้ทั้งนี้ การนับอายุการใช้งานของรถยนต์รับจ้างให้นับระยะเวลาที่ทะเบียนรถระงับรวมต่อเนื่องจากวันที่จดทะเบียนครั้งแรกจนถึงปัจจุบันด้วยข้อ ๖ ภายใต้บังคับระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมาย ว่าด้วยรถยนต์ พ.ศ. ๒๕๓๑และที่แก้ไขเพิ่มเติม ผู้ใดประสงค์จะจดทะเบียนรถยนต์รับจ้างให้ยื่นคำขอต่อนายทะเบียนตามแบบที่กำหนด พร้อมด้วยหลักฐาน ดังต่อไปนี้(๑) บุคคลธรรมดา(ก) ภาพถ่ายบัตรประจำตัวประชาชนหรือภาพถ่ายบัตรอื่นซึ่งใช้แทนบัตรประจำตัวประชาชน(ข) สำเนาหรือภาพถ่ายทะเบียนบ้าน(ค)ใบอนุญาตขับรถยนต์สาธารณะที่ยังไม่สิ้นอายุพร้อมภาพถ่าย(๒) ห้างหุ้นส่วนสามัญ(ก) รายชื่อผู้เป็นหุ้นส่วนทุกคน(ข) ภาพถ่ายบัตรประจำตัวประชาชนหรือภาพถ่ายบัตรอื่นซึ่งใช้แทนบัตรประจำตัวประชาชนของผู้เป็นหุ้นส่วนทุกคน(ค) สำเนาหรือภาพถ่ายทะเบียนบ้านของผู้เป็นหุ้นส่วนทุกคน(ง) ตัวอย่างรอยประทับตราของผู้ยื่นคำขอ ๒ ตราถ้ามี(จ) รูปถ่ายสำนักงาน ขนาด ๗.๖๐ x ๑๒.๗๐ ซ.ม. จำนวน ๒ รูป(๓) ห้างหุ้นส่วนสามัญจดทะเบียนหรือห้างหุ้นส่วนจำกัด(ก) หนังสือรับรองของนายทะเบียนหุ้นส่วนบริษัทแสดงการจดทะเบียนเป็นห้างหุ้นส่วนสามัญจดทะเบียนหรือห้างหุ้นส่วนจำกัดที่ออกให้ไว้ไม่เกิน ๑ ปี(ข) ภาพถ่ายบัตรประจำตัวประชาชนหรือภาพถ่ายบัตรอื่นซึ่งใช้แทนบัตรประจำตัวประชาชนของผู้มีอำนาจ(ค) สำเนาหรือภาพถ่ายทะเบียนบ้านของผู้มีอำนาจ(ง) ตัวอย่างรอยประทับตราของผู้ยื่นคำขอ ๒ ตราถ้ามี(จ) รูปถ่ายสำนักงาน ขนาด ๗.๖๐ x ๑๒.๗๐ ซ.ม. จำนวน ๒ รูป(๔) บริษัทจำกัด หรือบริษัทมหาชน จำกัด(ก) หนังสือรับรองของนายทะเบียนหุ้นส่วนบริษัทแสดงการจดทะเบียนเป็นบริษัท จำกัด หรือบริษัทมหาชน จำกัด ที่ออกให้ไว้ไม่เกิน ๑ ปี(ข) ภาพถ่ายบัตรประจำตัวประชาชนหรือภาพถ่ายบัตรอื่นซึ่งใช้แทนบัตรประจำตัวประชาชนของกรรมการผู้มีอำนาจ(ค)สำเนาหรือภาพถ่ายทะเบียนบ้านของกรรมการผู้มีอำนาจ(ง) รายชื่อและสัญชาติของผู้ถือหุ้นทุกคนและจำนวนหุ้นที่ผู้ถือหุ้นแต่ละคนถือ(จ) สำเนาหรือภาพถ่ายหนังสือบริคณห์สนธิและข้อบังคับฉบับตีพิมพ์(ฉ) ตัวอย่างรอยประทับตราของผู้ยื่นคำขอ ๒ ตราถ้ามี(ช) รูปถ่ายสำนักงาน ขนาด ๗.๖๐ x ๑๒.๗๐ ซ.ม. จำนวน ๒ รูป(๕) สหกรณ์(ก) ภาพถ่ายใบสำคัญรับจดทะเบียนสหกรณ์(ข)บัญชีรายชื่อสมาชิกของสหกรณ์ฉบับที่นายทะเบียนสหกรณ์รับรองไว้ไม่เกิน ๑ ปี(ค) สำเนาหรือภาพถ่ายข้อบังคับของสหกรณ์(ง) ตัวอย่างรอยประทับตราของผู้ยื่นคำขอ ๒ ตราถ้ามี(จ) รูปถ่ายสำนักงาน ขนาด ๗.๖๐ x ๑๒.๗๐ ซ.ม. จำนวน ๒ รูป(๖)องค์การของรัฐตามกฎหมายว่าด้วยการจัดตั้งองค์การของรัฐบาลหรือตามกฎหมายว่าด้วยการนั้นๆ(ก) ตัวอย่างรอยประทับตราของผู้ยื่นคำขอ ๒ ตราถ้ามี(ข) รูปถ่ายสำนักงาน ขนาด ๗.๖๐ x ๑๒.๗๐ ซ.ม. จำนวน ๒ รูปสำหรับผู้ยื่นคำขอที่เป็นนิติบุคคลหรือองค์การของรัฐต้องแสดงรายละเอียดเกี่ยวกับจำนวนรถที่ประสงค์จะใช้ประกอบการ เครือข่ายการสื่อสารรวมทั้งสถานที่เก็บรักษารถซึ่งต้องไม่น้อยกว่าร้อยละ ๕๐ ของจำนวนรถที่ขอจดทะเบียน(โดยคิดพื้นที่ ๑๕ ตารางเมตรต่อรถ ๑ คัน) เพื่อประกอบการพิจารณาของนายทะเบียนด้วยข้อ ๗เมื่อเจ้าหน้าที่ตรวจสอบหลักฐานประกอบคำขอตามข้อ ๖ แล้วเห็นว่าผู้ขอจดทะเบียนมีคุณสมบัติ และหลักฐานถูกต้องครบถ้วนให้นำเสนอนายทะเบียนผู้มีอำนาจพิจารณาให้ความเห็นชอบการจดทะเบียน จำนวนรถ และสีรถแล้วแต่กรณีต่อไปกรณีที่นายทะเบียนพิจารณาให้ความเห็นชอบตามวรรคแรกให้ผู้ยื่นคำขอนำรถมาดำเนินการจดทะเบียนให้ครบถ้วนตามจำนวนรถที่ได้รับความเห็นชอบภายในกำหนด๙๐ วัน นับแต่วันที่ได้รับหนังสือแจ้งจากนายทะเบียน หากผู้ยื่นคำขอไม่สามารถนำรถมาจดทะเบียนจนพ้นกำหนดเวลาดังกล่าวให้ถือว่าผู้ยื่นคำขอไม่ประสงค์จะจดทะเบียนรถอีกต่อไปหรือกรณีที่ผู้ได้รับความเห็นชอบเป็นนิติบุคคลและไม่สามารถนำรถมาจดทะเบียนให้ครบตามจำนวนที่ได้รับความเห็นชอบภายในกำหนดเวลาดังกล่าวได้ให้ถือว่าได้รับความเห็นชอบจำนวนรถเพียงเท่าที่ได้จดทะเบียนแล้วเท่านั้น ทั้งนี้ไม่ตัดสิทธิ์ที่จะยื่นคำขอจดทะเบียนใหม่ข้อ ๘ การยื่นขอจดทะเบียนใหม่ตามข้อ ๗ วรรคสองให้ดำเนินการใหม่เช่นเดียวกับการยื่นคำขอจดทะเบียนครั้งแรกและให้แสดงเอกสารเกี่ยวกับการจัดหารถที่จะใช้จดทะเบียนด้วย เช่น ใบจองรถสัญญาซื้อขายรถ เป็นต้น และให้เจ้าหน้าที่ดำเนินการตามข้อ ๗ โดยอนุโลมข้อ ๙ การขอจดทะเบียนและขอชำระภาษีประจำปีให้เจ้าของรถยนต์รับจ้างแสดงหลักฐานการจัดให้มีประกันความเสียหายแก่บุคคลที่สามของรถยนต์รับจ้างแต่ละคันเพิ่มเติมจากการจัดให้มีประกันความเสียหายตามพระราชบัญญัติคุ้มครองผู้ประสบภัยจากรถพ.ศ. ๒๕๓๕ ที่กรมธรรม์ประกันภัยระบุข้อตกลงคุ้มครอง ดังนี้(๑) ความเสียหายต่อชีวิตและร่างกาย ไม่ต่ำกว่า ๒๕,๐๐๐ บาทสำหรับการชดใช้ค่าเสียหายต่อหนึ่งคนในแต่ละครั้ง และ(๒) ความเสียหายต่อทรัพย์สิน ไม่ต่ำกว่า ๑๐๐,๐๐๐ บาทสำหรับการชดใช้ค่าเสียหายในแต่ละครั้งข้อ ๑๐ กรณีที่บุคคลธรรมดาเป็นผู้ขอจดทะเบียนให้ยื่นขอจดทะเบียนได้เพียงคนละ ๑ คันข้อ ๑๑การนำรถมาจดทะเบียนทดแทนรถยนต์รับจ้างที่ถอนออกจากบัญชีรถยนต์รับจ้างให้ยื่นคำขอต่อนายทะเบียนตามแบบที่กำหนดพร้อมด้วยหลักฐานแสดงการได้รับความเห็นชอบเดิม โดยต้องดำเนินการภายใน ๖๐ วันนับแต่วันที่ถอนรถคันสุดท้าย หากพ้นกำหนดระยะเวลาดังกล่าวผู้ยื่นคำขอจะต้องดำเนินการใหม่ทั้งหมดข้อ ๑๒ การขอโอนรถยนต์รับจ้างผู้รับโอนจะต้องปฏิบัติตามข้อกำหนดในระเบียบนี้ข้อ ๑๓ รถยนต์รับจ้างต้องมีและแสดงเครื่องหมายดังนี้(๑) รถยนต์รับจ้างของบุคคลธรรมดาต้องมีเครื่องหมายสีขาว เป็นหมายเลขทะเบียนรถและข้อความ ร้องเรียนแท็กซี่โทร. ๑๕๘๔ ตามแบบลักษณะและขนาดตามที่กำหนดไว้ในแบบ ร.จ.๑ ท้ายระเบียบนี้แสดงไว้ที่ประตูตอนหน้าด้านนอกทั้งสองข้าง(๒) รถยนต์รับจ้างของนิติบุคคลต้องมีเครื่องหมายเป็นชื่อของนิติบุคคล และหมายเลขทะเบียนรถ และข้อความ ร้องเรียนแท็กซี่ โทร.๑๕๘๔ แสดงไว้ที่ประตูตอนหน้าด้านนอกทั้งสองข้างรวมทั้งหมายเลขโทรศัพท์แสดงที่ท้ายรถด้านนอกทั้งสองข้าง ตามแบบ ลักษณะและขนาดตามที่กำหนดไว้ในแบบร.จ.๒ ท้ายระเบียบนี้โดยสีของเครื่องหมายดังกล่าวต้องใช้สีที่ตัดกับสีของตัวรถให้เห็นได้ชัดเจนกรณีต้องการมีเครื่องหมายสัญลักษณ์ของตนให้แสดงไว้ที่ประตูตอนหลังด้านนอกทั้งสองข้าง(๓) ต้องจัดให้มีเครื่องหมายคำว่า ว่างแสดงเมื่อไม่มีผู้โดยสาร ติดตั้งไว้ด้านซ้ายของคนขับรถซึ่งสามารถมองเห็นได้ชัดเจนจากภายนอกทั้งกลางวันและกลางคืน(๔) ต้องจัดให้มีเครื่องหมายเป็นหมายเลขทะเบียนรถพื้นเครื่องหมายเป็นสีเหลือง ตัวอักษรประจำหมวดหมายเลขทะเบียนเป็นตัวอักษรไทยและตัวอักษรภาษาอังกฤษตัวพิมพ์ใหญ่ ภายในกรอบเป็นสีดำทำด้วยโลหะคงทนต่อสภาพใช้งานและไม่หลุดลอกโดยง่ายตามลักษณะและขนาดที่กรมการขนส่งทางบกให้ความเห็นชอบยึดติดมั่นคงไว้ที่แนวกึ่งกลางประตูรถตอนหลังด้านในใต้ขอบกระจกทั้งสองข้างในลักษณะที่คนโดยสารสามารถมองเห็นได้ชัดเจนสำหรับตัวอักษรภาษาอังกฤษเป็นตัวพิมพ์ใหญ่ให้กำหนดโดยการเทียบหมวดตัวอักษรประจำหมวดหมายเลขทะเบียนรถตามบัญชีเทียบหมวดตัวอักษรที่กำหนดไว้ในแบบร.จ. ๓ ท้ายระเบียบนี้ข้อ ๑๔รถยนต์รับจ้างที่ครบอายุการใช้งานตามที่กำหนดในกฎกระทรวงหรือเปลี่ยนประเภทจากรถยนต์รับจ้างเป็นรถยนต์ส่วนบุคคลหรือเป็นรถยนต์ประเภทอื่นเจ้าของรถยนต์รับจ้างต้องแก้ไขสีของตัวรถให้มีสีเดียวตลอดทั้งคันและต้องลบหรือถอดเครื่องหมายต่างๆ ที่ใช้กับรถยนต์รับจ้างออกข้อ ๑๕รถยนต์รับจ้างที่ครบอายุการใช้งานตามที่กำหนดในกฎกระทรวงให้เจ้าของรถดำเนินการ ดังนี้(๑) ส่งคืนแผ่นป้ายทะเบียนรถต่อนายทะเบียน และ(๒)นำใบคู่มือจดทะเบียนรถมาแสดงต่อนายทะเบียนเพื่อบันทึกหลักฐานการสิ้นอายุการใช้งานโดยประทับตรายางด้วยหมึกสีแดงข้อความว่า รถสิ้นสภาพการเป็นรถยนต์รับจ้างการดำเนินการตามวรรคหนึ่งต้องกระทำภายใน ๓๐ วันนับแต่วันที่รถนั้นครบอายุการใช้งานข้อ ๑๖ ให้รองอธิบดี (ฝ่ายปฏิบัติการ)กรมการขนส่งทางบก รักษาการตามระเบียบนี้ประกาศณ วันที่ ๑๓ กันยายน พ.ศ. ๒๕๔๙ปิยะพันธ์จัมปาสุตอธิบดีกรมการขนส่งทางบก[เอกสารแนบท้าย]๑. แบบและขนาดเครื่องหมายและข้อความที่ต้องพ่นประตูหน้าด้านนอกทั้งสองข้าง สำหรับรถยนต์รับจ้าง (รถแท็กซี่)ของบุคคลธรรมดา๒. แบบและขนาดเครื่องหมายและข้อความที่ต้องพ่นประตูหน้า หลัง ด้านนอกและท้ายรถสำหรับรถยนต์รับจ้าง (รถแท็กซี่) ของนิติบุคคล๓. ลักษณะและขนาดของเครื่องหมาย (แบบ ร.จ. ๓)[๒](ดูข้อมูลจากภาพกฎหมาย)ระเบียบกรมการขนส่งทางบกว่าด้วยการรับจดทะเบียนรถยนต์รับจ้าง (รถแท็กซี่) ในเขตกรุงเทพมหานคร (ฉบับที่ ๒)พ.ศ. ๒๕๕๐[๓]นันทนา/ผู้จัดทำ๖ ตุลาคม ๒๕๔๙ปฐมพร/อัปเดท๒ตุลาคม ๒๕๕๐[๑]ราชกิจจานุเบกษา เล่ม ๑๒๓/ตอนพิเศษ ๑๐๑ ง/หน้า ๔๑/๒๙ กันยายน ๒๕๔๙[๒]ลักษณะและขนาดของเครื่องหมาย (แบบ ร.จ. ๓) แก้ไขเพิ่มเติมโดยระเบียบกรมการขนส่งทางบกว่าด้วยการรับจดทะเบียนรถยนต์รับจ้าง (รถแท็กซี่) ในเขตกรุงเทพมหานคร (ฉบับที่ ๒)พ.ศ. ๒๕๕๐[๓]ราชกิจจานุเบกษา เล่ม ๑๒๔/ตอนพิเศษ ๙๗ ง/หน้า ๑๓/๑๕ สิงหาคม ๒๕๕๐